bronselaget
Store norske leksikon,Sport og spill,Ballsport,Fotball,Norsk fotball
Bronselaget kalles det norske landslaget i fotball som vant bronsemedalje i OL i Berlin i Tyskland i 1936 ved blant å slå ut hjemmefavoritten Tyskland i kvartfinalen med Hitler og Goebbels på tribunen.
Turneringen var en ren cup, der Norge slo Tyrkia 4–0 i åttedelsfinalen, Tyskland 2–0 i kvartfinalen, tapte 1–2 for Italia i semifinalen og vant 3–2-over Polen i bronsefinalen. Arne Brustad scoret alle de tre norske målene i bronsefinalen og ble tatt ut på verdenslaget etter turneringen.Lagoppstilling i bronsefinalen var Henry «Tippen» Johansen (4), Nils Eriksen (4), Øivind Holmsen (3), Rolf Holmberg (4), Jørgen Juve (kaptein, 4), Frithjof Ulleberg (4), Odd Frantzen (3), Reidar Kvammen (4), Magdalon Monsen (1), Alf Martinsen (4) og Arne Brustad (4). (I parentes antall kamper i OL-turneringen.) Magnar Isaksen, som scoret begge målene mot Tyskland, var skadet og kunne ikke spille. I hans sted kom Magdalon Monsen inn. Andre spillere som spilte OL-kamper i 1936, begge med én kamp hver, var Fredrik Horn og Sverre Hansen. Les mer i Store norske leksikon fotball norsk fotball